**Ministerstvo hospodárstva Slovenskej republiky**

**vyhlasuje výberové konanie na obsadenie miest členov predstavenstva v spoločnosti
Slovenské elektrárne, a.s., so sídlom Mlynské nivy 47, 821 09 Bratislava**

1. **Predpoklady na výkon práce:**
2. spôsobilosť na právne úkony v plnom rozsahu,
3. bezúhonnosť,
4. vysokoškolské vzdelanie druhého stupňa – právnické, ekonomické, technické alebo získané v odbore zhodnom alebo príbuznom oblasti činnosti spoločnosti,
5. preukázaná riadiaca prax minimálne 5 rokov,
6. aktívna znalosť anglického jazyka, samostatný používateľ, minimálna úroveň B2 v zmysle spoločného európskeho referenčného rámca pre klasifikáciu ovládania cudzích jazykov,
7. povinnosť spĺňať a dodržiavať ustanovenia § 196 ods. 1 zákona č. 513/1991 Zb. Obchodný zákonník v znení neskorších predpisov (Zákaz konkurencie) a čl. 7 Ústavného zákona
o ochrane verejného záujmu pri výkone funkcií verejných funkcionárov 357/2004 Z. z. (zverejňovanie majetkového priznania).
8. od vybraných uchádzačov sa bude vyžadovať bezpečnostná previerka II. stupňa pre stupeň utajenia „Dôverné“ v zmysle zákona č. 215/2004 Z. z. o ochrane utajovaných skutočností a o zmene a doplnení niektorých zákonov.
9. **Odborné znalosti:** znalosť problematiky v oblasti energetiky, znalosť problematiky v oblasti riadenia a ekonomiky podniku, znalosť základných princípov zákona č. 513/1991 Zb. Obchodný zákonník v znení neskorších predpisov (najmä II. časť Obchodného zákonníka – obchodné spoločnosti a družstvo).
10. **Požadované osobnostné predpoklady a zručnosti:** riadiace a organizačné schopnosti a zručnosti, komunikačné a prezentačné schopnosti, spoľahlivosť, zodpovednosť, samostatnosť v rozhodovaní, adaptabilita, flexibilita, spoľahlivosť, asertívne vystupovanie, emocionálna stabilita, odolnosť voči záťaži, rýchlosť a správnosť výkonu, analytické myslenie.
11. **Zoznam požadovaných dokladov zaslaných do výberového konania:**
12. písomná žiadosť o zaradenie do výberového konania,
13. profesijný životopis,
14. kópia dokladu o požadovanom vzdelaní (kópia diplomu o najvyššom dosiahnutom vzdelaní),
15. čestné vyhlásenie o splnení požiadavky minimálne 5 rokov riadiacej praxe,
16. čestné vyhlásenie o:
	* + bezúhonnosti,
		+ spôsobilosti na právne úkony,
		+ pravdivosti všetkých údajov uvádzaných v žiadosti, v diplome a v životopise,
		+ splnení podmienky zákazu konkurencie podľa zákona č. 513/1991 Zb. Obchodný zákonník v znení neskorších predpisov v prípade zvolenia,

f) písomný súhlas uchádzača o tom, že Ministerstvo hospodárstva Slovenskej republiky môže spracúvať jeho osobné údaje na účely výberového konania až do ukončenia výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov (formulár tvorí prílohu vyhláseného výberového konania).

Požadované doklady uvedené v bode 4. je potrebné zaslať **do 18.11.2022** v zalepenej obálke s označením„VK na miesto členov predstavenstva spoločnosti **Slovenské elektrárne, a.s.,** so sídlom Mlynské nivy 47, 821 09 Bratislava“a **„Obálku neotvárať“** na adresu Ministerstvo hospodárstva Slovenskej republiky, osobný úrad, Mlynské nivy 44/a, 827 15 Bratislava.

**5. Priebeh a vyhodnotenie výberového konania:**

Posúdenie zaslaných prihlášok, dokladov jednotlivých uchádzačov a splnenie určených požiadaviek na uchádzačov bude hodnotiť na výberovom konaní výberová komisia, ktorú určí minister hospodárstva SR. Podklady pripraví tajomník výberovej komisie, pričom tajomník výberovej komisie nemá hlasovacie právo vo výberovom konaní.

Výberové konanie bude pozostávať z dvoch častí:

1. overenie ovládania anglického jazyka, samostatný používateľ, minimálna úroveň B2 v zmysle spoločného európskeho referenčného rámca pre klasifikáciu ovládania cudzích jazykov v písomnom teste,
2. overenie odborných znalostí, osobnostných predpokladov na osobnom pohovore pred výberovou komisiou.

Z uchádzačov, ktorí najlepšie splnia všeobecné a odborné predpoklady výberová komisia spracuje zoznam o výsledku výberového konania a predloží ho ministrovi hospodárstva SR. O nominácii zástupcov štátu do orgánov spoločnosti Slovenské elektrárne, a. s., so sídlom Mlynské nivy 47,
821 09 Bratislava, z predloženého zoznamu rozhodne minister hospodárstva SR.

1. **Termín uskutočnenia výberového konania:** **30.11.2022 o 9.00 h.** v zasadačke č. 313 Ministerstva hospodárstva Slovenskej republiky, Mlynské nivy 44/a, 827 15 Bratislava. **Zaslaním písomnej žiadosti uchádzač berie na vedomie dátum a miesto uskutočnenia výberového konania**.

Ďalšie informácie na :

č. tel. 02/4854 1333, spirova@mhsr.sk

V zmysle čl. 7 Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov dávam ako dotknutá osoba dobrovoľný

**súhlas**

na spracúvanie mojich osobných údajov za nasledovných podmienok:

1. Osobné údaje poskytuje dotknutá osoba prevádzkovateľovi, ktorým je Ministerstvo hospodárstva Slovenskej republiky, a to výlučne za účelom uskutočnenia výberového konania.
2. Právnym základom na spracúvanie osobných údajov je súhlas dotknutej osoby. Jeho poskytnutie nie je zákonnou povinnosťou dotknutej osoby. Neposkytnutie súhlasu znamená nemožnosť zúčastniť sa výberového konania.
3. Prevádzkovateľ bude spracúvať osobné údaje v rozsahu, ktorý mu dotknutá osoba poskytne prostredníctvom žiadosti o účasť na výberovom konaní a prostredníctvom príloh k tejto žiadosti.
4. Doba platnosti súhlasu končí dňom ukončenia výberového konania, ktorého sa dotknutá osoba zúčastnila. Svoj súhlas môže dotknutá osoba odvolať aj v priebehu výberového konania. Odvolanie súhlasu môže mať za následok vylúčenie uchádzača z výberového konania. Po skončení platnosti súhlasu prevádzkovateľ neodkladne zlikviduje písomnosti, obsahujúce osobné údaje dotknutej osoby, alebo ich vráti dotknutej osobe. Výnimkou sú dokumenty „Žiadosť o účasť vo výberovom konaní“ a tento „Súhlas so spracúvaním osobných údajov“, ktoré prevádzkovateľ v zmysle registratúrneho poriadku MH SR archivuje po dobu piatich rokov. Povinnosť archivácie ukladá prevádzkovateľovi zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.
5. Poskytnuté osobné údaje prevádzkovateľ nezverejní ani neposkytne inému príjemcovi.
6. Ďalšie informácie pre dotknutú osobu sprístupnil prevádzkovateľ na webovej stránke <https://www.mhsr.sk/verejnost/ochrana-osobnych-udajov> .
7. Prevádzkovateľ zabezpečí, aby boli osobné údaje dotknutej osoby dostatočným spôsobom chránené pred odcudzením, pred náhodným alebo cieľavedomým prístupom nepovolanej osoby, ako aj pred akýmikoľvek inými neprípustnými formami spracúvania. Vytvorí také podmienky, aby pri spracúvaní osobných údajov nebola ohrozená ich dôvernosť a integrita.

...............................................................................................................................................

(miesto a dátum podpisu, titul, meno, priezvisko a podpis dotknutej osoby)